٢
﴿ اللطائف المصورة في ٤ ابريل سنة ١٩٢٧
من مجرم تاب وأناب. إلى حضرة جناب الحكومة !..
﴿" للكاتب الفكه النقادة ((روميو))).
حضرة جناب السيدة المصونة ، والجوهرة المكنونة ، الست الحكومة ..
دامت في سلام آمين ...
أما بعد، فلرجا من حضرة جناب الحكومة تاخد بالها من شكوى محسوبها،
والا فاذا كانت الحكومة مانلاقيش عندها العدل في زمن البرلمان («الله
. يحرسه» فالواحد منا يقول ولا عليهش ملام ، يادنيا عليك السلام ..
محسوب جناب الحكومه كان واد عتره ، صبوه ، مجدع
وكان السخص منا ما يفوتش ساعة الحظ - لحسن ساعة الحظ ما تتعوضشي ..
وكان غاوي مدام ولا مؤاخذة ، وبعض الأ حيان ياخد له شمة ولاتنين ...
ويمكن يحبس في الآخر بنسخة نضيفة ، تخلي ليلته ضحاكة زي الندا
ولكن الشيطان شاطر زي ما بيقولوا ... وعلى كده الواحد ما كانش
يستحمل كله تعكر مزاجه، ان حد قاللي بم ... أقله بمين ، واضربه روسيه
تجيبه الارض ، بعد ما تسيح دم الابعد اللي ماهوش قدامي ...
النتيجة ان المحسوب على جناب الحكومة خد له كم حكم .. وايه يعني ...
الحبس للرجاله برضه !
وكان ولاد الحلال ، ربنا ما يحر مكشي منهم ، ما يخلوش عليهم ملامه بعد
ما ينطق حضرة سيدنا القاضي بالحكم
كانوا ، الله يخلف عليهم، يشوفوا أخوهم في السجن ، فمايخلاش الحال من
سيجاره ترد الروح ، ومن شمتين في لباب العيش ...
. ولما كان الواحد منا يخرج من قره ميدان، يلاقى اخوانه الجدعان منتظرا.
زي ليلة القدر ، وخديابوس، وهات ياتهاني ، وحتة زفة بالموزيكا لغاية القهوه ..
تقولشي الا الواحد منا جاب الديب من ديله .. مش كان مرمي في حتة
سجن ربنا مايوريهولك ..
وروحي يا أيام . وتعالي يا أيام .. انطسيت حتة دين حكم خلى برج عقلى طار.
دا كان حكم ربنا ما يقدره على عدو ولا حبيب ... خذوني بعده شيله بيله
على البتاع دا اللي اسمه اصلاحية الرجال ...!
دخلت الاصلاحية ... وثاني يوم سألت محكوم علي بكام .. ؟
قالو لي محكوم عليك ما تخرجش من هنا، الأبعد ما تصبح واد صنايعي دقي ..
على شان تبطل الهلس ... وتعيش من عرق جبينك ودراعك
سلمت امري الى الله ... والمقدر على الجبين تراه العيون ...
فاتت سنة ... قول اتنين ... تصلحت مع العبد الله الامور ... والعقل
مني تنور بعد ما كان يغيب في جوزة من الهند ومركب عليها غاب .
والحكاية من قصيره ... ما خرجتش من
البتاعة الاصلاحية دي الا بعدما بقيت حتة نجار
افرنجي على كيف كيفك ... لا عقله تقف
قدامي .... ولا دولاب يعصى علي ...
قلت في عقل بالي ، أهي راقت وحليت يابو
الدفاديق ... سيبك بقى من الهلس وخد لك
يومين في الجد .. . وانت في ايدك صنعة توكلك
الشهد .
وثاني يوم خروجي من الاصلاحية ، لبست جلابيه نضيفه.،. واتلفحت
بعباية فالي ... وتني رايح على ورشة نجارة كبيرة ...
طلبت الشغل من صاحب الورشة قال لى معاك شهادة ؟ قلت له وميري كمان
طلعت له شهادة مدير الاصلاحية بأني نجار عال العال .. وان اخلاقي كمان
عال العال .. فما اشعر الا وصاحب الورشة ركبه عفريت ... وزعق وقال.
((روح يا عم. الله يحين عليك .. ؟))
أقولك الحق اتفظت ... ولولا أني حلفت اليمين مرجعش للشكل ثاني
لكنت لخبطت به الارض
قلت له : هو أنا طالب احسان .. ؟ دانا طالب شغل ..
كشر لي وقال لي: يادي النهار لسود ... سيبنا يا جدع .. هو أنا رايح
اشغل رد السجون .... بولطة ... دانت صحيح وش لومان
زقيت عجلي على ورشه تانيه .. وتالته. ورابعه .. الجواب اياه بعينه ..
خلصت فلوسي .. صبحت على اللضى يا رب زي ما خلقتنى !
أعمل ايه .. ؟ أسرق .. ؟ عيب يا دقدق .. ؟ أضرب ..! لا دانا
حالف يمين .. ؟
أصره ما لقيتليش حيله الا اني ارجع لبيتنا القديم ... للاصلاحية اياها ..
-قلت في عقل بالي ... أهو هناك تأكل وتشرب وتخدم ..
ولكن مدير الاصلاحية طردني ... قال ايه ... انا صدر عفو عني ..
العفو ياسي عفو .. هو العفو معناه الشقا والغلب والموت من الجوع ..! ؟
*
ودلوقت واحد ابن حلال قابلني وقال لي : جاك الفرج يابو الدقاديق ...
قلت خير ان شاشه ...
قال الحكومه حاتعمل لجنة مالهاش شغلانة الا انها تشغلك وتشغل اللي
زيك من الناس الطيبين اللي تابوا عن الشقاوه ..
ان كان ده صحيح فوريني همتك يا حضرة جناب الحكومة .. والا مفيش
خلاص من الرجوع تاني للهلس والقنزحه على عباد الله ..
وان كنتي عاوزه الكلام المفيد من قصيره أقول حضرة جنابك ، يا تشغلينا
وناكل عيشنا بشرف . . يا ترجعينا لسجن الاصلاحية يا نرجع تاني لاذية.
مخاليق الله ويبقى ... ذنبنا في رقبتك ليوم القيامة ...
أهو دا الكلام الدغري واللي يقول الحق ما يتعيبشي .
دقدق أبو دلشة
( رومیو »
هذه الصورة طبق الأصل
2
٢
﴿ فقر الدم . النورستانيا . الضعف العصبي والكلوروز يقاومها ﴾
شراب دشیان
المجدد للدم
والموصى عليه من الجهة الطبية أفيد من اللحم والحديد
تجد وا التقاليد الكثيرة وانتيهوا دائما لاسم دشيان